“O‘zbekiston havo yo‘llari” Milliy aviakompaniyasi 2017 yilning yanvar-fevral oylarida Sankt-Peterburgdagi “Pulkovo” aeroportiga yo‘lovchi eltish bo‘yicha yetakchi o‘ringa ko‘tarildi. Bu haqda aviakompaniya Axborot xizmati xabar bermoqda. “O‘zbekiston havo yo‘llari” MAK har kuni Sankt-Peterburgga parvozlarni amalga oshirmoqda. Ular nafaqat Toshkent shahridan balki Respublikadagi “Farg‘ona”, “Urganch”, “Samarqand”, “Termez”, “Andijon” va “Buxoro” aeroportlaridan ham bo‘lmoqda. “Pulkovo” aeroportiga parvoz uyushtirgan xorijiy avikompaniyalar qatorida Lufthansa, “Belavia”, “Emireyts” va KLMlar mavjud. Ular mazkur davrda Sankt-Peterburg aeroportiga 149,31 ming yo‘lovchini olib kelishgan.